**Kristian Forsberg** (s. 5. toukokuuta 1986 Oslo, Norja) on norjalainen jääkiekkoilija, joka pelaa GET-ligaenin Stavanger Oilersissa. Hän toimii joukkueen kapteenina. Forsberg on pelityyliltään puolustava hyökkääjä, joka osaa pelata sekä keskellä että laidassa.

Ura
---

### Seuraura

Forsberg pelasi ensimmäiset miesten pelinsä kaudella 2003–2004 kasvattajaseurassaan Furuset I.F:ssä, Norjan I-divisioonassa. Keväällä 2005 hän oli nostamassa joukkuetta Norjan pääsarjaan. Forsberg kuitenkin siirtyi kaudeksi samassa liigassa pelaavaan Storhamar Dragonsiin kaudeksi 2005–2006. Hän pelasi joukkueessa neljä kautta. Kaudella 2007–2008 Forsberg teki yhden kauden piste-ennätyksensä GET-liigassa tehoilla 9+14=23. Hän voitti keväällä 2008 Norjan-mestaruuden.

Maaliskuussa 2009 Forsberg teki kaksivuotisen sopimuksen Elitserien-joukkue MODO Hockeyn kanssa. Hän teki kaudella 2009–2010 55 ottelussa tehot 2+2=4. Kaudella 2010–2011 pisteitä syntyi yhdeksän, kuten myös kaudella 2011–2012. Tammikuussa 2011 Forsberg teki 1+1-vuotisen jatkosopimuksen MODO:n kanssa.

Kaudella 2012–2013 Forsberg teki Elitserienin yhden kauden piste-ennätyksensä tehoilla 4+7=11. Helmikuussa 2013 hän teki 1+1-vuotisen jatkosopimuksen MODO:n kanssa. Kaudeksi 2014–2015 Forsberg palasi kotimaahansa ja siirtyi kaksivuotisella sopimuksella Stavanger Oilersiin. Hän voitti kauden päätteeksi Norjan-mestaruuden. Kaudella 2015–2016 Forsberg nousi Oilersin kapteeniksi ja johdatti joukkueen Norjan-mestaruuteen. Huhtikuussa 2016 hän teki kolmivuotisen jatkosopimuksen Oilersin kanssa. Kauden 2016–2017 päätteeksi Forsberg voitti taas Norjan-mestaruuden.

### Maajoukkueura

Forsberg pelasi Vancouverin olympiakisoissa 2010 ja Sotšin olympiakisoissa 2014 sekä Vancouverin ja Pyeongchangin olympiakisojen 2018 karsinnoissa. Hän edusti Norjaa myös MM-kilpailuissa vuosina 2007, 2008, 2009, 2010, 2011, 2012, 2013, 2014, 2015, 2016 ja 2017. Ennen vuoden 2012 turnausta Forsberg pyörtyi lentokoneeseen, kun Rovaniemeltä lähtenyt Norjan joukkue oli laskeutunut Vaasaan toiseen harjoitusotteluun Suomea vastaan. Hän oli tajuissaan, mutta nousi ylös lentokoneen henkilökunnan avustamana. Suomen joukkueen lääkäri Harri Hakkarainen tarkisti hänen kuntonsa. Pyörtymisen syyn epäiltiin aiheutuvan vatsataudista, jota esiintyi myös Suomen joukkueessa.

Forsberg pelasi myös alle 20-vuotiaiden MM-kilpailuissa vuosina 2005 ja 2006. Vuoden 2005 turnauksen hän pelasi I-divisioonassa ja oli A-lohkon kullallaan nostamassa Norjaa seuraavaksi vuodeksi pääsarjaan. Forsberg pelasi myös alle 18-vuotiaiden MM-kilpailuissa vuonna 2004.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | Furuset I.F. | Norja I | 35 | 7 | 8 | 15 | 34 | – | – | – | – | – | U18 | 6 | 0 | 1 | 1 | 2 |
| 2004–2005 | Furuset I.F. | Norja I | 29 | 18 | 12 | 30 | 28 | – | – | – | – | – | JMMd1 | 5 | 2 | 1 | 3 | 31 |
| 2005–2006 | Storhamar Dragons | Norja | 41 | 6 | 4 | 10 | 6 | 10 | 2 | 0 | 2 | 6 | JMM | 6 | 1 | 1 | 2 | 18 |
| 2006–2007 | Storhamar Dragons | Norja | 43 | 10 | 7 | 17 | 22 | 17 | 4 | 2 | 6 | 0 | MM | 6 | 0 | 0 | 0 | 0 |
| 2007–2008 | Storhamar Dragons | Norja | 43 | 9 | 14 | 23 | 52 | 15 | 0 | 5 | 5 | 24 | MM | 7 | 0 | 0 | 0 | 0 |
| 2008–2009 | Storhamar Dragons | Norja | 45 | 6 | 10 | 16 | 24 | – | – | – | – | – | OQ | 3 | 0 | 0 | 0 | 0 |
|  |  |  |  |  |  |  |  |  |  |  |  |  | MM | 6 | 0 | 0 | 0 | 4 |
| 2009–2010 | MODO Hockey | Elitserien | 55 | 2 | 2 | 4 | 14 | – | – | – | – | – | OK | 4 | 0 | 0 | 0 | 0 |
|  |  |  |  |  |  |  |  |  |  |  |  |  | MM | 6 | 0 | 1 | 1 | 0 |
| 2010–2011 | MODO Hockey | Elitserien | 49 | 4 | 5 | 9 | 20 | – | – | – | – | – | MM | 7 | 1 | 0 | 1 | 2 |
| 2011–2012 | MODO Hockey | Elitserien | 55 | 4 | 5 | 9 | 14 | 6 | 0 | 0 | 0 | 0 | MM | 6 | 0 | 0 | 0 | 2 |
| 2012–2013 | MODO Hockey | Elitserien | 53 | 4 | 7 | 11 | 22 | 5 | 0 | 0 | 0 | 2 | MM | 7 | 0 | 2 | 2 | 2 |
| 2013–2014 | MODO Hockey | SHL | 48 | 6 | 3 | 9 | 20 | 2 | 0 | 1 | 1 | 0 | OK | 4 | 0 | 0 | 0 | 2 |
|  |  |  |  |  |  |  |  |  |  |  |  |  | MM | 7 | 0 | 0 | 0 | 2 |
| 2014–2015 | Stavanger Oilers | Norja | 45 | 12 | 22 | 34 | 22 | 15 | 4 | 7 | 11 | 4 | MM | 7 | 0 | 0 | 0 | 2 |
| 2015–2016 | Stavanger Oilers | Norja | 37 | 7 | 11 | 18 | 45 | 17 | 2 | 3 | 5 | 22 | MM | 7 | 0 | 2 | 2 | 0 |
| 2016–2017 | Stavanger Oilers | Norja | 43 | 7 | 12 | 19 | 26 | 14 | 2 | 2 | 4 | 8 | OQ | 3 | 0 | 0 | 0 | 0 |
|  |  |  |  |  |  |  |  |  |  |  |  |  | MM | 7 | 1 | 0 | 1 | 6 |
| 7 kautta | yhteensä | Norja | 297 | 57 | 80 | 137 | 197 | 88 | 14 | 19 | 33 | 64 |
| 5 kautta | yhteensä | Elitserien/SHL | 288 | 20 | 22 | 42 | 90 | 13 | 0 | 1 | 1 | 2 |

Lähteet
-------

* Kristian Forsberg The Internet Hockey Databasessa (englanniksi)
* Kristian Forsberg *Elite Prospects*. Everysport Media Group AB.  (englanniksi)

### Viitteet

1. 1 2  Pettersson, Robert: Norsk Foppa klar för Modo *Hockeysverige.se*.  22.3.2009. NewsMe. Viitattu 9.8.2011. (ruotsiksi)
2. 1 2  Edlund, Patrick: K Fop stannar i MODO Hockey! *modohockey.se*.  13.2.2013. MODO Elithockey AB. Viitattu 30.12.2013. (ruotsiksi)
3. 1 2 3 4 5  Kristian Forsberg *Elite Prospects*. Everysport Media Group AB.  (englanniksi)
4. ↑  Pettersson, Robert: Skriver nytt kontrakt med Modo *Hockeysverige.se*.  13.2.2013. NewsMe. Viitattu 30.12.2013. (ruotsiksi)
5. ↑  Oftedal Kvendseth, Kristian: Kristian Forsberg blir Oilers-spiller *aftenbladet.no*.  4.6.2014. Mediehuset Stavanger Aftenblad.  Arkistoitu 31.5.2016. Viitattu 26.5.2015. (norjaksi)
6. ↑  Iversen, Espen: Har forlenget med fem nøkkelspillere *dagsavisen.no*.  23.4.2016. Mentor Media. Viitattu 24.5.2016. (norjaksi)
7. ↑  Leijonilla samaa tautia – norjalaispelaaja tuupertui lentokoneeseen *mtv.fi*.  3.5.2010. MTV Oy. Viitattu 15.4.2012.